b'\n_START_ARTICLE_\nLucius Domitius Alexander\n_START_PARAGRAPH_\nLucius Domitius Alexander oli roomalainen sotilas. H\xc3\xa4n oli African diokeesin vicarius. H\xc3\xa4n oli kotoisin joko Fryygiasta tai Pannoniasta. Vuonna 308 Maxentius m\xc3\xa4\xc3\xa4r\xc3\xa4si Alexanderin l\xc3\xa4hett\xc3\xa4m\xc3\xa4\xc3\xa4n poikansa panttivangiksi, koska t\xc3\xa4m\xc3\xa4 ei luottanut African provinssin joukkojen lojaalisuuteen. Alexander kielt\xc3\xa4ytyi, ja t\xc3\xa4m\xc3\xa4n johdosta h\xc3\xa4nen joukkonsa julistivat h\xc3\xa4net keisariksi. T\xc3\xa4m\xc3\xa4n tapahtuman tarkka ajankohta ei ole tiedossa, se tapahtui ehk\xc3\xa4 vuonna 308 tai 311._NEWLINE_Keisari Maxentiuksen l\xc3\xa4hett\xc3\xa4m\xc3\xa4 pretoriaaniprefekti Rufius Volusianus kuitenkin kukisti ja tappoi h\xc3\xa4net vuonna 309, 310 tai 311._NEWLINE_Alexander saattoi olla sama henkil\xc3\xb6 kuin er\xc3\xa4s Valerius Alexander, joka toimi Africa-diokeesin vicariuksena vuosina 303\xe2\x80\x93306.'